Finalitza el 'Campus Delfín' amb una guerra d’aigua
31 de juliol 2018

![](/media/y1icoprd/23-web_cuerpo_dsc_0265.jpg)  
​

Hui, 31 de juliol de 2018, ha tingut lloc l’última jornada d’esta edició del _Campus Delfín_, amb un índex de participació més que notable. Per tal de celebrar este esdeveniment, els xiquets i xiquetes participants del campus, juntament amb els monitors, han realitzat una guerra d’aigua. L’activitat ha tingut lloc a la pista d’atletisme del poliesportiu municipal (internuclis), i ha començat a les 10.00 h, amb una duració d’una hora. Durant l’activitat, els monitors han mullat els participants, que duien les seues pròpies pistoles d’aigua, amb una mànega arruixadora.

  

Després d’aproximadament, mes i mig d’activitat, el _Campus Delfín_ finalitza un dels anys amb més participació en la seua història. El regidor d’Esports, Miguel Chover, ha declarat que “**estem molt orgullosos de poder dir que, un any més, el _Campus Delfín_ ha demostrat ser una de les nostres iniciatives més importants**”. A més, l’edil ha volgut remarcar la importància de la continuïtat d’este projecte, ja que “**òbviament, l’any que ve hi haurà una nova edició, sempre amb novetats i amb millores, i sempre creixent amb els xiquets i xiquetes participants**”.

  

El campus s’ha dividit en dos etapes, la primera des del 25 de juny fins a l’11 de juliol, i la segona des del 12 fins al 31 de juliol. Entre les dos etapes s’ha acollit un total de 410 participants, els quals han realitzat les activitats davall la supervisió de 31 monitors qualificats contractats mitjançant una borsa de treball del departament d’Esports. Durant l’estança al campus, els xiquets i xiquetes participants han realitzat jocs tradicionals i lúdico-esportius, així com una hora d’activitat aquàtica al dia.

 ![](/media/eigcssh3/23-web_cuerpo_dsc_0240.jpg)  
  

![](/media/4tnb3xe1/23-web_cuerpo_img-20180716-wa0007.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/finalitza-el-campus-delfin-amb-una-guerra-d-aigua/ "Facebook")
*   [](http://twitter.com/share?url=https://aytosagunto.es/va/actualitat/finalitza-el-campus-delfin-amb-una-guerra-d-aigua/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-el-campus-delfin-amb-una-guerra-d-aigua/ "Linked In")
*   [](mailto:?body=https://aytosagunto.es/va/actualitat/finalitza-el-campus-delfin-amb-una-guerra-d-aigua/)